भाई-बहन ने की मदद; पहले भी मर्डर केस में जेल जा चुका था आरोपी
Delhi Live-In Partner Murder दिल्ली में एक युवक को अपनी लिव-इन पार्टनर की हत्या करने के आरोप में गिरफ्तार किया गया है। पुलिस के मुताबिक, आरोपी के भाई और बहन ने भी इस काम में उसकी मदद की।
दिल्ली में शनिवार को एक युवक को अपनी लिव-इन पार्टनर की हत्या करने के आरोप में गिरफ्तार किया गया है। पुलिस के मुताबिक, आरोपी के भाई और बहन ने भी इस काम में उसकी मदद की। आरोपी विनीत पंवार उत्तर प्रदेश के बागपत का रहने वाला है। वह 2017 में भी एक मर्डर केस में जेल गया था। बाद में उसे उम्रकैद की सजा हुई थी। पिछले साल वह पैरोल पर बाहर आया था।
कॉलेज में सिक्योरिटी गार्ड था आरोपी 
पुलिस के मुताबिक, आरोपी विनीत 2017 से अपनी लिव-इन पार्टनर रोहिना नाज उर्फ माही के साथ रह रहा था। उसी साल वह मर्डर केस में जेल गया तो रोहिना आरोपी की बहन पारूल के साथ फर्श बाजार, तेलीवारा में रहने लगी। पिछले साल विनीत पैरोल पर जेल से बाहर आया और गाजियाबाद के एक कॉलेज में सिक्योरिटी गार्ड की नौकरी करने लगा।
भाई-बहन के साथ रची हत्या की साजिश
रोहिना विनीत से शादी करना चाहती थी, लेकिन रोहिना के दूसरे समुदाय से होने की वजह से विनीत का परिवार इस शादी के खिलाफ था। इसे लेकर विनीत और माही में अक्सर झगड़े होते थे। इसके बाद विनीत ने अपने भाई मोहित और बहन पारुल के साथ रोहिना को मारने की साजिश रची।
12 अप्रैल को विनीत ने रोहिना की गला दबाकर हत्या कर दी। इसके बाद बहन पारुल और उसके दोस्त इरफान की मदद से लाश को 12 किमी दूर करावल नगर में फेंक दिया।
सीसीटीवी फुटेज से चला आरोपियों का पता 
पुलिस ने लाश मिलने के बाद करावल नगर थाने में केस दर्ज कर जांच शुरू कर दी। सीसीटीवी फुटेज से विनीत और पारुल के हत्या में शामिल होने की बात पता चली। पुलिस ने कार्रवाई करते हुए पारुल, मोहित और इरफान को गिरफ्तार कर लिया। वहीं विनीत फरार हो गया।
पूछताछ में पारुल ने स्वीकार किया कि उसके भाई ने माही की हत्या की है और वह भी इस साजिश में शामिल थी। बाद में क्राइम ब्रांच की एक टीम ने गाजियाबाद के लोनी से आरोपी को गिरफ्तार कर लिया।
लिव इन पार्टनर की हत्या से जुड़ी ये खबरें भी पढ़िए...
दिल्ली में श्रद्धा वालकर जैसा मर्डर, लिव-इन पार्टनर की हत्या कर शव को फ्रिज में छिपाया​​​​​​​
दिल्ली में फरवरी श्रद्धा वालकर मर्डर केस जैसा एक और मामला सामने आया। दिल्ली के बाबा हरिदास नगर थाना क्षेत्र में 10 फरवरी को एक युवक ने अपनी लिव इन पार्टनर की हत्या कर दी। इसके बाद शव को फ्रिज में छिपा दिया। वह बॉडी को ठिकाने लगा पाता, इससे पहले ही किसी ने पुलिस को खबर कर दी। आरोपी को गिरफ्तार कर लिया गया। पढ़ें पूरी खबर...
श्रद्धा मर्डर, आफताब पर 9 मई को तय होंगे आरोप: पिता ने मांगे बेटी के अवशेष
श्रद्धा वालकर मर्डर केस में दिल्ली की साकेत कोर्ट में सुनवाई 9 मई तक टल गई है। शनिवार को मामले में आफताब पूनावाला पर आरोप तय होने वाले थे, लेकिन जजों के छुट्‌टी पर होने की वजह से इसे टाल दिया गया। अब 9 मई को जज आरोप तय करेंगे। पूरी खबर पढ़ें...​​​​​​​